Selv om det opprinnelig var tenkt at trofeet skulle brukes som rugby sin versjon av fotballens FA-cup som ble introdusert på samme tid, nektet det engelske rugbyforbundet at det skulle brukes i en turnering for bare engelske lag. Siden Wales ikke hadde et landslag og Irland sitt lag var mye dårligere enn England og Skottland, ble det bestemt at pokalen skulle gis til vinneren av den årlige kampen mellom England og Skottland. Den første kampen ble spilt i 1879, som endte i uavgjort. I 1883 startet Home Nations (som senere har blitt til Seksnasjonersturneringen) og pokalen deles ut etter kampen i denne turneringen.